|  |  |
| --- | --- |
| Numri i lëndës: | 2019:084120 |
| Datë: | 21.01.2020 |
| Numri i dokumentit: | 00774787 |

**P.nr. 318/19**

**NË EMËR TË POPULLIT**

**GJYKATA THEMELORE NË PEJË – DEPARTAMENTI I PËRGJITHSHEM**, sipas Gjyqtarit të vetëm gjykues Shaqë Curri, me pjesëmarrjen e bashkëpunëtores profesionale Selvane Bukleta, në çështjen penale kundër të pandehurit K P nga fsh. S i P K- D, i akuzuar për veprën penale posedim i paautorizuar i narkotikeve, substancave psikotrope ose analoge nga neni 275 par. 1të KPRK-së, sipas aktakuzës së PP/II.nr.655/19, të dt.27.03.2019, pas mbajtjes së seancës publike të shqyrtimit fillestar të datës, 15.01.2020, në praninë e Prokurorit të Shtetit, Astrit Gashi, të pandehurit K P, në të njëjtën ditë bie dhe shpall publikisht, ndërsa me dt.21.01.2020, përpiloi këtë:

**A K T GJ Y K I M**

**I pandehuri:**

**K P,** i lindur me ..., në fsh. S i P K- D, i biri i T dhe nënës S e gjinisë D, i identifikuar në bazë të letërnjoftimit nr..., i pamartuar, ka të kryer shkollën e mesme, me profesion punëtor, i gjendjes së dobët ekonomike, i martuar, posedon tel.nr. ..., shqiptar, Shtetas i Republikës së Kosovës, mbrohet në liri.

**ËSHTË FAJTOR**

**Sepse,**

* Me date 10.03.2019, rreth orës 23:55 min, pikërisht ne fsh. LL, pa autorizim ka poseduar narkotike, ne atë mënyrë qe natën kritike pas kontrollit rutinore nga ana e policisë ku i njëjti ishte me veturën e tij T, ngjyre e kaltër me targa ... është ndaluar nga policia dhe ne trupin e tij gjegjësisht ne patikën e tij te majte i është gjetur dhe konfsikuar substanca e dyshuar narkotike e llojit marihuan në peshë rreth 4.2 gram,

- Me çka ka kryer vepër penale posedim i paautorizuar i narkotikeve, substancave psikotrope ose analoge nga neni 275 par. 1 KPRK-së .

Andaj, gjykata konform nenit 7, 41,42,43,46, 49 par. 1 pika 1.1, 50, 51, 52, 62, 73, 74, 75 par.1, nën par. 1.3, nenit 275 par. 1 te KPRK-së, dhe nenit 365 të KPP-së të pandehurit i shqipton:

**DËNIM ME GJOBË DHE DËNIM ME KUSHT**

Ashtu që të pandehurit të lartcekur i përcaktohet

* I. **DËNIM ME GJOBË** në shumë prej 300 (treqind) euro, të cilin dënim obligohet që ta paguajë më se largu në afat prej 3 muajve, pas plotfuqishmërisë se aktgjykimit dhe
* II. **DËNIM ME KUSHT** duke ia shqiptuar **dënimin me burgim** në kohëzgjatje prej 1 **(një) viti**, të cilin dënim i pandehuri nuk do ta mbaj nëse në afat prej **1 (një) viti**, nuk do të kryej vepër tjetër penale.

Nëse i pandehuri nuk e paguan dënimin me gjobë të cekur si më lartë brenda afatit të caktuar, atëherë dënimi me gjobë do ti shndërrohet në dënim me burg, ku një ditë burg do ti llogaritet 20 euro.

I pandehuri obligohet në paguarjen e shpenzimeve për paushallin gjyqësor shumën prej 20 (njëzet) €, në afat prej 30 ditësh, pas plotfuqishmërisë së këtij aktgjykimi.

I pandehuri obligohet që të paguajë taksën për programin e kompensimit të viktimave të krimit, në shumë prej 30 euro, në afat prej 30 ditësh pas plotfuqishmërisë së këtij aktgjykimi.

Ndaj të pandehurit në kuptim të nenit 62 par 2 nen par 2.6 të KPRK-së, shqiptohet

**DËNIMI PLOTËSUES** –**KONFISKOHET**- narkotiku i llojit M, në peshë prej 4.2 gr.

**A r s y e t i m**

Prokuroria Themelore në Pejë – Departamenti për Krime të Përgjithshme, ka ngrit aktakuzë Pejë, PP/II. nr.655/19, të dt.27.03.2019, kundër të pandehurit, K P nga fsh. S i P K- D, i akuzuar për veprën penale posedim i paautorizuar i narkotikeve, substancave psikotrope ose analoge nga neni 275 par. 2 lidhur me nenin 31 të KPRK-së. Prokurorii i shteti në shqyrtimin fillestar para leximit të aktakuzës bëri rikualifikimin e veprës penale nga neni 275 par 2 lidhur me nenin 31 të KPRK-së , ku në vend të par 2 duhet të jetë par 1 i nenit 275 , për shkak se sipas gjendjes faktike substanca narkotike është mbi tre gramë, përkatësisht 4.2 gram, dhe po ashtu bënë përmirësimin e gabimit teknik ashtu qe neni 31 duhet të hiqet nga kualifikimi juridik i veprës penale.

Konform nenit 245 të KPP-së me dt. 15.01.2020, është mbajtur seanca e shqyrtimit fillestar në prezencë të Prokurorit të Shtetit dhe të pandehurit.

Gjykata konform dispozitave te nenit 246 par. 1, të KPP-së, e ka udhëzuar të pandehurin me të drejtat e tij, ku në këtë rast i pandehuri deklaron se i ka kuptuar këto të drejta, dhe se nuk ka nevoje për mbrojtës.

Pas leximit të aktakuzës se rikualifikuar dhe përmirësuar nga Prokurori i Shtetit, gjyqtari i vetëm gjykues, pasi që është bindur se i pandehuri e ka kuptuar aktakuzën, i është dhënë mundësia të pandehurit qe të deklarohet për pranimin ose mospranimin e fajësisë, duke e njoftuar për rëndësinë dhe pasojat e pranimit të fajësisë.

I pandehuri e ka pranuar fajësinë për veprën penale e cila i vihet në barrë, ka shtuar se të njëjtën vepër e ka pranuar edhe në fazat e mëhershme të procedurës penale , ka shprehur pendimin dhe ka premtuar se në të ardhmen nuk do të përsëris vepra tjera penale.

Gjyqtari i vetëm gjykues, ka marrë mendimin nga Prokurori i Shtetit, ku prokurori i shtetit është pajtuar me pranimin e fajësisë nga ana e të pandehurit nga se shihet së është në përputhje me shkresat e lëndës.

Gjyqtari i vetëm gjykues, është i bindur, se pranimi i fajësisë nga ana e të pandehurit është bërë konform dispozitave të nenit 246 dhe 248 par 1 të KPP-së, pasi qe i pandehuri e kupton natyrën dhe pasojat e pranimit të fajit, pranimi i fajit mbështetet në faktet e çështjes dhe provat në të cilat edhe mbështet aktakuza siç janë: raporti i policit Behar Bajrami i datës 10.03.2019, raporti i policit Ragip Mulaj e dt. 10.03.2019, deklaratat e te dyshuarit te dhëna ne polici me date 11.03.2019, vërtetimin mbi sekuestrimin e përkohshëm te sendeve date 10.03.2019, fotografitë e narkotikut, si dhe shkresat tjera te lendes, pastaj aktakuza nuk përmban asnjë shkelje të qartë ligjore, ose gabim faktik, prandaj gjykata konform nenit 248 par 4 të KPP-së , ka pranuar pranimin e fajësisë nga i pandehuri.

Me provat e ofruara, si dhe pranimin e fajësisë nga ana e të pandehurit është vërtetuar gjendja faktike si në dispozitiv te aktgjykimit. Nga gjendja e vërtetuar faktike si është përshkruar në dispozitiv të aktakuzës, pa dyshim rrjedh se në veprimet e të pandehurit K P, qëndrojnë të gjitha elementet e veprës penale posedim i paautorizuar i narkotikeve, substancave psikotrope ose analoge nga neni 275 par. 1të KPRK-së.

Gjykata nuk gjeti rrethana që përjashtojnë ndjekjen penale apo përgjegjësinë penale të pandehurit dhe i njëjti është penalisht përgjegjës. Sa i parket fajësisë i pandehuri është i vetëdijshëm për veprën e kryer dhe atë e ka kryer me dashje.

Duke vendosur lidhur me llojin dhe lartësinë e dënimit, gjykata i ka vlerësuar të gjitha rrethanat lehtësuese dhe rënduese në kuptim të nenit 73 par.1 të KPRK-së. Kështu si rrethana lehtësuese për të pandehurin, gjykata mori, pranimin e fajësisë nga ana e të pandehurit, pendimin e të pandehurit për veprën e kryer, premtimin se në të ardhmen nuk do të përsëris vepra tjera penale dhe faktin se i pandehuri nuk ka qene i dënuar me pare për ndonjë vepër tjetër penalë dhe ndaj tij nuk udhëhiqet ndonjë procedure tjetër penale, ndërsa si rrethana rënduese ndaj të pandehurit gjykata nuk gjeti.

Sipas bindjes së gjyqtarit, dënimi i shqiptuar, duke i marrë për bazë rrethanat e përmendura më lartë, është dënim i drejtë, në harmoni me peshën e veprës penale dhe shkallën e përgjegjësisë së të pandehurit. Gjyqtari i vetëm gjykues, gjithashtu ka konstatuar se me këto dënime mund të arrihet edhe qëllimi i dënimit, nga neni 41 i KPRK, i cili konsiston në parandalimin e të pandehurit nga kryerja e veprave penale në të ardhmen dhe të bëjë rehabilitimin e tij; të parandalojë personat e tjerë nga kryerja e veprave penale dhe të shprehë gjykimin shoqëror për veprën penale, ngritjen e moralit dhe forcimin e detyrimit për respektimin e ligjit.

Duke u bazuar ne nenin 450 par. 1 dhe 2 nënpar 2.6 të KPPRK-se, gjykata ka përcaktuar për paushallin gjyqësor në shumën prej 20 (njëzetë) euro, duke u bazuar ne shpenzimet që janë shkaktuar nga fillimi i kësaj procedure e deri ne përfundimin e saj.

Konform nenit 39 par.1, 2, 3, nënpar.3.1, të ligjit për kompensimin e viktimave të krimit, e obligoi në pagesën e taksë, si në dispozitiv të këtij aktgjykimi.

Vendimi lidhur me konfiskimin e sendit është marr në kuptim të nenit 62 par 2 nënpar 2.6 të KPRK-së.

Nga arsyet e cekura më lartë konform nenit 365 të KPP-së, është vendosur si në dispozitiv të këtij aktgjykimi, ndërsa konform nenit 370 të KPP-së, gjykata përpiloj këtë aktgjykim.

**GJYKATA THEMELORE NË PEJË-DEPARTAMENTI I PËRGJITHSHËM,**

**P.nr.318/19 dt. 21.01.2020**

**Bashkëpunëtore profesionale GJ Y Q T A R I**

Selvane Bukleta Shaqë Curri

**KËSHILLA JURIDIKE:**

Kundër këtij aktgjykimi është e lejuar

ankesa në afat prej 15 ditësh, nga dita

e marrjes, Gjykatës së Apelit në Prishtinë,

e nëpërmjet të kësaj gjykate